
(Tavallinen lainsäätämisjärjestys: ensimmäinen käsittely)



Tarkistus 1
Ehdotus asetukseksi
Johdanto-osan 2 kappale
	

	Komission teksti
	Tarkistus

	(2)	Häiriöiden välttämiseksi ja kauppa- ja investointisuhteiden parantamiseksi edelleen Yhdysvaltojen kanssa unioni hyväksyi 16 päivänä joulukuuta 2020 Euroopan parlamentin ja neuvoston asetuksen (EU) 2020/21311 tiettyjen tavaroiden, erityisesti tietyntyyppisten hummerien, tullien poistamisesta, jota sovelletaan 1 päivästä elokuuta 2020. Mainitun asetuksen voimassaolo päättyi 31 päivänä heinäkuuta 2025.
	(2)	Häiriöiden välttämiseksi ja kauppa- ja investointisuhteiden parantamiseksi edelleen Yhdysvaltojen kanssa unioni ja Yhdysvallat hyväksyivät 21 päivänä elokuuta 2020 tullisopimusta koskevan yhteisen julkilausuman, jonka nojalla unioni sitoutui poistamaan elävien hummereiden ja jäädytettyjen hummerituotteiden tuontitullit ja Yhdysvallat puolestaan sitoutui alentamaan 50 prosentilla tulleja, jotka koskevat tiettyjä unionin viemiä tuotteita, joiden kaupan arvo on keskimäärin 160 miljoonaa Yhdysvaltain dollaria vuodessa ja joihin kuuluvat muun muassa tietyt valmisateriat, tietyt kristallilasitavarat, pinnoitusaineet, ruudit, tupakansytyttimet ja sytyttimien osat. Jotta tämä vuonna 2020 hyväksytty yhteinen julkilausuma voitiin panna täytäntöön, unioni hyväksyi 16 päivänä joulukuuta 2020 Euroopan parlamentin ja neuvoston asetuksen (EU) 2020/21311 kaikkia koskevasta tiettyihin tavaroihin, myös Yhdysvalloista peräisin oleviin eläviin ja pakastettuihin hummerituotteisiin, sovellettavien tullien poistamisesta, jota sovelletaan 1 päivästä elokuuta 2020 31 päivään heinäkuuta 2025.

	_________________
	_________________

	1 Euroopan parlamentin ja neuvoston asetus (EU) 2020/2131, annettu 16 päivänä joulukuuta 2020, tiettyihin tavaroihin sovellettavien tullien poistamisesta (EUVL L 430, 18.12.2020, s. 1–4, ELI: http://data.europa.eu/eli/reg/2020/2131/oj).
	1 Euroopan parlamentin ja neuvoston asetus (EU) 2020/2131, annettu 16 päivänä joulukuuta 2020, tiettyihin tavaroihin sovellettavien tullien poistamisesta (EUVL L 430, 18.12.2020, s. 1–4, ELI: http://data.europa.eu/eli/reg/2020/2131/oj).



Tarkistus 2
Ehdotus asetukseksi
Johdanto-osan 4 kappale
	

	Komission teksti
	Tarkistus

	(4)	Näin ollen liitteessä lueteltuihin CN-koodeihin luokiteltujen tavaroiden tuontitulleja olisi sovellettava 0 prosentin suuruisina niin kauan kuin Yhdysvallat tosiasiallisesti toteuttaa yhteistä julkilausumaa.
	(4)	Kaupan häiriöiden välttämiseksi liitteessä lueteltuihin CN-koodeihin kuuluvien tavaroiden tuontitullien soveltaminen olisi näin ollen keskeytettävä takautuvasti 1 päivästä elokuuta 2025 alkaen 31 päivään joulukuuta 2028 saakka.



Tarkistus 3
Ehdotus asetukseksi
Johdanto-osan 4 a kappale (uusi)
	

	Komission teksti
	Tarkistus

	
	(4 a)	Tullisäännösten kiertämisen välttämiseksi jäsenvaltioiden tulliviranomaisten olisi varmistettava, että tuotteet, joihin sovelletaan 0 prosentin tullia, ovat tosiasiallisesti peräisin Yhdysvalloista eivätkä jälleenvietyjä tai kolmansien maiden kautta kuljetettuja.



Tarkistus 4
Ehdotus asetukseksi
Johdanto-osan 5 kappale
	

	Komission teksti
	Tarkistus

	(5)	Jotta voidaan varmistaa yhdenmukaiset edellytykset tämän asetuksen täytäntöönpanolle, komissiolle olisi siirrettävä täytäntöönpanovalta keskeyttää tullien soveltamatta jättäminen tietyissä olosuhteissa. Tätä valtaa olisi käytettävä Euroopan parlamentin ja neuvoston asetuksessa (EU) N:o 182/2011 säädetyn tarkastelumenettelyn mukaisesti.
	(5)	Jotta tällä asetuksella myönnetty tullietuuskohtelu voidaan keskeyttää kokonaan tai osittain, komissiolle olisi siirrettävä valta hyväksyä Euroopan unionin toiminnasta tehdyn sopimuksen 290 artiklan mukaisesti säädösvallan siirron nojalla annettavia delegoituja säädöksiä, joilla muutetaan tämän asetuksen liitettä, jotta tämän asetuksen 1 artiklan soveltaminen voidaan keskeyttää kokonaan tai osittain. On erityisen tärkeää, että komissio asiaa valmistellessaan toteuttaa asianmukaiset kuulemiset, myös asiantuntijatasolla, ja että nämä kuulemiset toteutetaan paremmasta lainsäädännöstä 13 päivänä huhtikuuta 2016 tehdyssä toimielinten välisessä sopimuksessa3 vahvistettujen periaatteiden mukaisesti. Jotta voitaisiin erityisesti varmistaa tasavertainen osallistuminen delegoitujen säädösten valmisteluun, Euroopan parlamentille ja neuvostolle toimitetaan kaikki asiakirjat samaan aikaan kuin jäsenvaltioiden asiantuntijoille, ja Euroopan parlamentin ja neuvoston asiantuntijoilla on järjestelmällisesti oikeus osallistua komission asiantuntijaryhmien kokouksiin, joissa valmistellaan delegoituja säädöksiä.

	_________________
	_________________

	3 Euroopan parlamentin ja neuvoston asetus (EU) N:o 182/2011, annettu 16 päivänä helmikuuta 2011, yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä (EUVL L 55, 28.2.2011, s. 13, ELI: http://data.europa.eu/eli/reg/2011/182/oj).
	3 EUVL L 123, 12.5.2016, s. 1, ELI: http://data.europa.eu/eli/agree_interinstit/2016/512/oj.



Tarkistus 5
Ehdotus asetukseksi
Johdanto-osan 5 a kappale (uusi)
	

	Komission teksti
	Tarkistus

	
	(5 a)	Komission olisi julkaistava viimeistään 30 päivänä kesäkuuta 2028 kattava arviointikertomus tämän asetuksen vaikutuksista unionin tuottajiin sekä unionin ja Yhdysvaltojen kahdenvälisen tavarakaupan taseeseen, ja siinä olisi oltava analyysi siitä, millä aloilla unionin markkinoiden riippuvuus Yhdysvalloista peräisin olevista tavaroista on lisääntynyt tai vähentynyt, sekä vaikutuksista unionin talousarvioon ja jäsenvaltioiden talouksiin. Kertomukseen liitetään tarvittaessa lainsäädäntöehdotus tämän asetuksen voimassaolon pidentämisestä.



Tarkistus 6
Ehdotus asetukseksi
Johdanto-osan 6 a kappale (uusi)
	

	Komission teksti
	Tarkistus

	
	(6 a) Tämän asetuksen vaikutukset unionin talousarvioon on arvioitu+ Euroopan unionin toiminnasta tehdyn sopimuksen 310 artiklan 4 kohdan mukaisesti. Sen täytäntöönpanoon olisi osoitettava riittävät varat ja henkilöresurssit ottaen samalla huomioon sen rahoituksen vaikutukset muihin unionin ohjelmiin tai toimintapolitiikkoihin ja varmistaen sen yhteensopivuuden monivuotisen rahoituskehyksen, omien varojen järjestelmän ja vastaavan toimielinten välisen sopimuksen kanssa sekä Euroopan parlamentin ja neuvoston asetuksessa (EU, Euratom) 2024/25091 vahvistettujen talousarvioperiaatteiden kanssa.

	
	____________________

	
	+ Pro memoria: Euroopan parlamentin budjettivaliokunnan talousarvionäkökohtia koskeva arvio 11 päivänä joulukuuta 2025 ehdotuksesta Euroopan parlamentin ja neuvoston asetukseksi tullien soveltamatta jättämisestä tiettyjen tavaroiden tuonnissa (COM(2025)0472).

	
	1 Euroopan parlamentin ja neuvoston asetus (EU, Euratom) 2024/2509, annettu 23 päivänä syyskuuta 2024, unionin yleiseen talousarvioon sovellettavista varainhoitosäännöistä (EUVL L, 2024/2509, 26.9.2024, ELI: http://data.europa.eu/eli/reg/2024/2509/oj).



Tarkistus 7
Ehdotus asetukseksi
2 artikla – 1 kohta – 1 alakohta – johdantokappale
	

	Komission teksti
	Tarkistus

	Komissio voi hyväksyä täytäntöönpanosäädöksen, jolla keskeytetään 1 artiklan soveltaminen kokonaan tai osittain seuraavissa olosuhteissa:
	Siirretään komissiolle valta antaa 3 a artiklan mukaisesti delegoituja säädöksiä, joilla muutetaan tämän asetuksen liitettä, jotta 1 artiklan soveltaminen voidaan keskeyttää kokonaan tai osittain seuraavissa olosuhteissa:



Tarkistus 8
Ehdotus asetukseksi
2 artikla – 1 kohta – 1 alakohta – a a alakohta (uusi)
	

	Komission teksti
	Tarkistus

	
	(a a)	jos Yhdysvallat asettaa unionista tuotaville tuotteille lisätulleja, jotka ylittävät 15 prosentin tariffikaton, tai muuttaa tuotteiden luokittelua siten, että sen seurauksena tullit nousevat;



Tarkistus 9
Ehdotus asetukseksi
2 artikla – 1 kohta – 1 alakohta – b alakohta
	

	Komission teksti
	Tarkistus

	(b)	jos on riittävästi viitteitä siitä, että Yhdysvallat toimii jatkossa a alakohdassa tarkoitetulla tavalla;
	(b)	jos on riittävästi viitteitä siitä, että Yhdysvallat toimii jatkossa a tai a a alakohdassa tarkoitetulla tavalla;



Tarkistus 10
Ehdotus asetukseksi
2 artikla – 1 kohta – 1 alakohta – c alakohta
	

	Komission teksti
	Tarkistus

	(c)	jos objektiiviset olosuhteet ovat muuttuneet yhteisen julkilausuman antamishetkellä vallinneisiin olosuhteisiin nähden.
	(c)	jos objektiiviset olosuhteet ovat muuttuneet yhteisen julkilausuman antamishetkellä vallinneisiin olosuhteisiin nähden erityisesti ihmisoikeuksien, demokratian perusperiaatteiden ja oikeusvaltion vakavien loukkausten sekä unionin tai sen jäsenvaltioiden olennaisiin turvallisuusetuihin, niiden alueellinen koskemattomuus ja taloudellinen ulottuvuus mukaan lukien, ja ulko- ja puolustuspolitiikkaan kohdistuvien uhkien osalta.



Tarkistus 11
Ehdotus asetukseksi
2 artikla – 1 kohta – 2 alakohta
	

	Komission teksti
	Tarkistus

	Täytäntöönpanosäädös hyväksytään 3 artiklan 2 kohdassa tarkoitettua tarkastelumenettelyä noudattaen.
	Jos komissio keskeyttää 1 artiklan soveltamisen osittain, se muuttaa liitettä kaventamalla soveltamisalaa sen kattamien tavaroiden osalta.



Tarkistus 12
Ehdotus asetukseksi
2 artikla – 2 kohta
	

	Komission teksti
	Tarkistus

	2.	Edellä 1 kohdassa tarkoitettua täytäntöönpanosäädöstä on sovellettava niin kauan kuin 1 kohdassa tarkoitetut olosuhteet jatkuvat.
	2.	Edellä 1 kohdassa tarkoitettuja delegoituja säädöksiä on sovellettava niin kauan kuin 1 kohdassa tarkoitetut olosuhteet jatkuvat ja joka tapauksessa enintään 31 päivään joulukuuta 2028. Jos komissio katsoo, että keskeyttämisen perusteena olleet syyt eivät ole enää voimassa, komissiolle siirretään valta antaa 3 a artiklan mukaisesti delegoituja säädöksiä, joilla muutetaan tämän asetuksen liitettä niin, että 1 artiklaa voidaan jälleen soveltaa, tai tämän artiklan 1 kohdan 2 alakohdassa tarkoitetuissa tapauksissa delegoituja säädöksiä, joilla muutetaan liitettä vastaavasti.



Tarkistus 13
Ehdotus asetukseksi
3 artikla
	

	Komission teksti
	Tarkistus

	3 artikla
	Poistetaan.

	Komiteamenettely
	

	1.	Komissiota avustaa Euroopan parlamentin ja neuvoston asetuksen (EU) N:o 2015/18434 7 artiklalla perustettu kaupan esteitä käsittelevä komitea.
	

	2.	Kun viitataan tähän kohtaan, sovelletaan asetuksen (EU) N:o 182/2011 5 artiklaa.
	

	_________________
	

	4 Euroopan parlamentin ja neuvoston asetus (EU) 2015/1843, annettu 6 päivänä lokakuuta 2015, unionin menettelyistä yhteisessä kauppapolitiikassa kansainvälisen kaupan säännöissä unionille annettujen, erityisesti Maailman kauppajärjestössä (WTO) käyttöön otettujen oikeuksien käyttämisen varmistamiseksi (EUVL L 272, 16.10.2015, s. 1, ELI: http://data.europa.eu/eli/reg/2015/1843/oj).
	



Tarkistus 14
Ehdotus asetukseksi
3 a artikla (uusi)
	

	Komission teksti
	Tarkistus

	
	3 a artikla

	
	Siirretyn säädösvallan käyttäminen

	
	1.	Komissiolle siirrettyä valtaa antaa delegoituja säädöksiä koskevat tässä artiklassa säädetyt edellytykset.

	
	2.	Siirretään komissiolle ... päivästä ...kuuta ... [tämän asetuksen voimaantulopäivä] 31 päivään joulukuuta 2028 2 artiklassa tarkoitettu valta antaa delegoituja säädöksiä.

	
	3.	Euroopan parlamentti tai neuvosto voi milloin tahansa peruuttaa 2 artiklassa tarkoitetun säädösvallan siirron. Peruuttamispäätöksellä lopetetaan tuossa päätöksessä mainittu säädösvallan siirto. Peruuttaminen tulee voimaan sitä päivää seuraavana päivänä, jona sitä koskeva päätös julkaistaan Euroopan unionin virallisessa lehdessä, tai jonakin myöhempänä, kyseisessä päätöksessä mainittuna päivänä. Peruuttamispäätös ei vaikuta jo voimassa olevien delegoitujen säädösten pätevyyteen.

	
	4.	Ennen kuin komissio hyväksyy delegoidun säädöksen, se kuulee kunkin jäsenvaltion nimeämiä asiantuntijoita paremmasta lainsäädännöstä 13 päivänä huhtikuuta 2016 tehdyssä toimielinten välisessä sopimuksessa vahvistettujen periaatteiden mukaisesti.

	
	5.	Heti kun komissio on antanut delegoidun säädöksen, komissio antaa sen tiedoksi yhtäaikaisesti Euroopan parlamentille ja neuvostolle.

	
	6.	Edellä olevan 2 artiklan nojalla annettu delegoitu säädös tulee voimaan ainoastaan, jos Euroopan parlamentti tai neuvosto ei ole kahden kuukauden kuluessa siitä, kun asianomainen säädös on annettu tiedoksi Euroopan parlamentille ja neuvostolle, ilmaissut vastustavansa sitä tai jos sekä Euroopan parlamentti että neuvosto ovat ennen mainitun määräajan päättymistä ilmoittaneet komissiolle, että ne eivät vastusta säädöstä. Euroopan parlamentin tai neuvoston aloitteesta tätä määräaikaa jatketaan kahdella kuukaudella.



Tarkistus 15
Ehdotus asetukseksi
4 a artikla (uusi)
	

	Komission teksti
	Tarkistus

	
	4 a artikla

	
	Arviointi ja raportointi

	
	1.	Komissio julkaisee viimeistään ... päivänä ...kuuta ... [kuuden kuukauden kuluttua tämän asetuksen voimaantulopäivästä] alustavan arviointikertomuksen tämän asetuksen vaikutuksista.

	
	2.	Komissio julkaisee viimeistään 30 päivänä kesäkuuta 2028 kattavan arviointikertomuksen tämän asetuksen vaikutuksista. Kertomuksessa arvioidaan myös tämän asetuksen soveltamisalaan kuuluvia tuotteita koskevien unionin ja Yhdysvaltojen välisten kauppa- ja investointisuhteiden kehittymistä 1 päivän elokuuta 2025 jälkeen.

	
	3.	Edellä 2 kohdassa tarkoitettuun kertomukseen liitetään tarvittaessa lainsäädäntöehdotus tämän asetuksen soveltamisen jatkamisesta.

	
	4.	Komissio tiedottaa Euroopan parlamentille ja neuvostolle säännöllisesti ja oikea-aikaisesti tämän asetuksen soveltamiseen liittyvästä kehityksestä.



Tarkistus 16
Ehdotus asetukseksi
5 artikla – 2 kohta
	

	Komission teksti
	Tarkistus

	Sitä sovelletaan 1 päivästä elokuuta 2025.
	Sitä sovelletaan 1 päivästä elokuuta 2025 31 päivään joulukuuta 2028.

